b'\n_START_ARTICLE_\nDevterij\n_START_PARAGRAPH_\nT\xc3\xaa\xc5\xbeki vod\xc3\xadk ali devt\xc3\xa8rij je izotop vodika s simbolom \xc2\xb2H ali tudi D. Njegova atomska masa zna\xc5\xa1a 2,01410178 u. Prosti devterij D\xe2\x82\x82 je dvakrat te\xc5\xbeji od H\xe2\x82\x82, zato tudi pogosto reagira po\xc4\x8dasneje. Na Zemlji predstavlja 0,016\xc2\xa0% vsega vodika. Jedro devterija (devteron) sestavljata en proton in en nevtron, medtem ko navadni vodik nima nevtronov. V naravi se nahaja kot plin D\xe2\x82\x82 ali \xc2\xb2H\xe2\x82\x82._NEWLINE_Devterij je prvi zaznal leta 1931 ameri\xc5\xa1ki kemik Harold Clayton Urey na Univerzi Columbia v New Yorku, za kar je leta 1934 prejel Nobelovo nagrado za kemijo._NEWLINE_Te\xc5\xbeka voda se uporablja kot moderator v te\xc5\xbekovodnih reaktorjih (CANDU reaktorjih). Prednost teh reaktorjev je, da lahko uporabljali navadni (neobogateni) uran za gorivo.Je pa te\xc5\xbeka voda zelo draga in predstavlja velik del cene reaktorja.'